CELEX: 32013R0775
Language: sl
Date: 2013-08-12 00:00:00
Title: Izvedbena uredba Komisije (EU) št. 775/2013 z dne 12. avgusta 2013 o izdaji dovoljenja za pripravek Enterococcus faecium DSM 7134 kot krmni dodatek za piščance za nesnice in manjše vrste perutnine, razen tistih, ki se uporabljajo za nesnice (imetnik dovoljenja Lactosan GmbH & Co KG)  Besedilo velja za EGP

13.8.2013   
            
            
               SL
            
            
               Uradni list Evropske unije
            
            
               L 217/32
            
         IZVEDBENA UREDBA KOMISIJE (EU) št. 775/2013
   z dne 12. avgusta 2013
   o izdaji dovoljenja za pripravek Enterococcus faecium DSM 7134 kot krmni dodatek za piščance za nesnice in manjše vrste perutnine, razen tistih, ki se uporabljajo za nesnice (imetnik dovoljenja Lactosan GmbH & Co KG)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter podlago in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil vložen zahtevek za novo uporabo pripravka Enterococcus faecium DSM 7134. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (3)
            
            
               Vloga zadeva zahtevek za novo uporabo pripravka Enterococcus faecium DSM 7134 kot krmnega dodatka za piščance za nesnice in manjše vrste perutnine, razen tistih, ki se uporabljajo za nesnice, ter njegovo uvrstitev v kategorijo dodatkov „zootehnični dodatki“.
            
         
               (4)
            
            
               Uporaba navedenega pripravka Enterococcus faecium DSM 7134 je bila dovoljena za deset let za pujske in prašiče za pitanje z Uredbo Komisije (ES) št. 538/2007 (2), za svinje z Uredbo Komisije (ES) št. 1521/2007 (3), za piščance za pitanje pa z Uredbo Komisije (EU) št. 998/2010 (4).
            
         
               (5)
            
            
               Evropska agencija za varnost hrane (v nadaljnjem besedilu: Agencija) je v svojem mnenju z dne 12. marca 2013 (5) navedla, da pod predlaganimi pogoji uporabe pripravek Enterococcus faecium DSM 7134 nima škodljivega vpliva na zdravje živali in ljudi ali na okolje ter da se ugotovitev, da lahko izboljša zootehnične parametre, ki je bila dokazana že pri piščancih za pitanje, lahko razširi tudi na piščance za nesnice in ekstrapolira na manjše vrste perutnine, razen tistih, ki se uporabljajo za nesnice. Agencija meni, da ni potrebe po posebnih zahtevah v zvezi s spremljanjem po dajanju na trg. Potrdila je tudi poročilo o analitski metodi krmnega dodatka, ki ga je predložil referenčni laboratorij, ustanovljen z Uredbo (ES) št. 1831/2003.
            
         
               (6)
            
            
               Ocena pripravka Enterococcus faecium DSM 7134 je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo tega pripravka, kakor je opredeljeno v Prilogi k tej uredbi.
            
         
               (7)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „stabilizatorji mikroflore“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. avgusta 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 128, 16.5.2007, str. 16.
   
      (3)  UL L 335, 20.12.2007, str. 24.
   
      (4)  UL L 290, 6.11.2010, str. 22.
   
      (5)  EFSA Journal 2013; 11(4):3167.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  CFU/kg popolne krmne mešanice z vsebnostjo vlage 12 %
               
            
                  
                     Kategorija zootehničnih dodatkov. Funkcionalna skupina: stabilizatorji mikroflore
                  
               
            
                  4b1841
               
               
                  Lactosan GmbH & Co KG
               
               
                  
                     Enterococcus faecium DSM 7134
               
               
                  
                               
                           
                           
                              
                                 Sestava dodatka
                              
                              Pripravek Enterococcus faecium DSM 7134 z najnižjo vsebnostjo:
                              
                                           
                                       
                                       
                                          v prašku: 1 × 1010 CFU/g dodatka
                                       
                                    
                                           
                                       
                                       
                                          v granulah (mikroinkapsuliran): 1 × 1010 CFU/g dodatka
                                       
                                    
                        
                               
                           
                           
                              
                                 Lastnosti aktivne snovi
                              
                              Žive celice Enterococcus faecium DSM 7134.
                           
                        
                               
                           
                           
                              
                                 Analitska metoda
                                  (1)
                              
                              
                                           
                                       
                                       
                                          Metoda štetja: metoda razmaza na plošči z uporabo žolčnega eskulin azidnega agarja (EN 15788).
                                       
                                    
                                           
                                       
                                       
                                          Identifikacija: gelska elektroforeza v utripajočem polju (PFGE).
                                       
                                    
                        
               
                  piščanci za nesnice
                  manjše vrste perutnine (razen tistih, ki se uporabljajo za nesnice)
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti pogoje skladiščenja in obstojnost pri peletiranju.
                           
                        
                              2.
                           
                           
                              Uporaba je dovoljena v krmi, ki vsebuje dovoljene kokcidiostatike: diklazuril, halofuginon hidrobromid, robenidin hidroklorid, dekokvinat, natrijev lasalocid A, amonijev maduramicin ali natrijev monenzin, pod pogojem, da je ta kokcidiostatik dovoljen za ustrezne vrste.
                           
                        
                              3.
                           
                           
                              Zaradi varnosti se pri ravnanju priporoča uporaba zaščite za dihala in rokavic.
                           
                        
               
                  2. september 2023
               
            
         (1)  Podrobnosti o analitskih metodah so na voljo na naslednjem naslovu referenčnega laboratorija Skupnosti: http://irmm.jrc.ec.europa.eu/EURLs/EURL_feed_additives/Pages/index.aspx.